- Hindi News
- National
- राष्ट्रीय परिवार स्वास्थ्य सर्वे 4 |देशभर में बच्चों की सेहत को लेकर सकारात्मक बदलाव
राष्ट्रीय परिवार स्वास्थ्य सर्वे-4 |देशभर में बच्चों की सेहत को लेकर सकारात्मक बदलाव
बेहतर इलाज, टीकाकरण की वजह से हुआ बच्चों की सेहत में सुधार
10 साल में बेहतर हुई हमारे बच्चों की सेहत; एक साल से छोटे बच्चों की मृत्यु दर 28% और 5 साल से कम की 48% घटी
1 साल से छोटे बच्चों की मृत्यु दर में छत्तीसगढ़, जबकि 5 साल से कम की मृत्यु दर में मध्यप्रदेश सबसे बदतर
भास्करन्यूज | नई दिल्ली
देशमें 5 साल की उम्र तक के बच्चों को सेहत को लेकर एक सकारात्मक जानकारी सामने आई है। मंगलवार को जारी राष्ट्रीय परिवार स्वास्थ्य सर्वे की चौथे चरण की रिपोर्ट के मुताबिक देश के बच्चों का स्वास्थ्य 10 साल में बेहतर हुआ है। मृत्यु दर, डायरिया, टीकाकरण, खून की कमी, वजन और ऊंचाई जैसे मामलों में बच्चों का स्वास्थ्य अब तक के सबसे बेहतर स्तर पर है। 2005-06 से 2015-16 के दौरान एक साल के कम उम्र के बच्चों की मृत्यु दर में 28% जबकि 5 साल से कम उम्र के बच्चों की मृत्यु दर 48% तक घटी है।
हालांकि एक साल तक के बच्चों की मौत के मामले में छत्तीसगढ़ और 5 साल तक के बच्चों के मामले में मध्यप्रदेश देश में सबसे बदतर है। छत्तीसगढ़ में एक हजार में से 54 बच्चों की मौत एक साल से पहले हो जाती है, जबकि मध्यप्रदेश में हजार में से 65 बच्चे पांचवां जन्मदिन भी नहीं मना पाते। इस मामले में केरल देश में सबसे बेहतर है।
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva hin_Deva hin_Deva